Ionia — Priene — Agora — ca. 100 BC? — IvPriene (1906) 99 + p. 310
Region: Asia Minor — Ionia

[---------------------------------------]ν[-]ιου [-]αιε[-------------------------------------]α[----] [-]αιομ[--------------------------------- οικοδ]ομης και αει απρα[κ]τω[ν ο]ντω[ν -------------------------- επι] τα πολιτικα [π]ραγματα φιλοπονον εαυτον παρεχ[ομ]ε[ν]ος [---------------]ολνι[-] εν τε ταις αρχαις πασαις τ[--] αυτον παρακεκληκεν ο δημος [----]-λ[---------------]ενος [δι]εξηγαγεν αυτας περιποιησαμενος εκ παντων τη[ν] ευφημ[ιαν] προ πλε[ον]ω[ν] πο[ι]ο[υμενος] τον παρα των πολιτων επα[ιν]ον ηπερ το ιδιον λυσιτελες αει τε και λεγων και πρασσων διατελει παντα τα συμφεροντα τωι δημωι οπως ουν αυτωι οντι ανδρι καλωι και αγαθωι και δια παντος ομοφρονουντι εις τα της πολεως συμφεροντα τας αξιας τιμας και χαριτας ο δημος αποδιδους διατεληι δεδοχθαι τηι βουληι και τωι δημωι θρασυβουλον μεν δημητριου επηνησθαι επι τοις προγεγραμμενοις και ειναι αυτον εν επιμελειαι παρα τε τηι βουληι και τωι δημωι ινα δε μη μονον ζωντα φαινηται τιμων θρασυβουλον αλλα και της εις το χρεω μεταστασεως τυχοντα των επιφανεστατων αξιωσηι δικαιως τον οικονομον της πολεως ος αν ηι τοτε στεφανωσαι υπερ του δημου θρασυβουλον δημητριου επι της εκφορας στεφανωι χρυσεωι ανδρα γεγονοτα καλον και αγαθον και κοινηι και ιδιαι προς παντων της δε αναγγελιας του στεφανου την επιμελειαν ποιησασθαι τους επιμηνιους των στρατηγων μετα του γραμματεως της βουλης και του δημου οι αν ωσιν τοτε δεδοσθαι δε εξουσιαν και τοις αλλοις τοις βουλομενοις στεφανουν θρασυβουλον ποιησασθαι δε την αναγγελιαν εν τηι αγοραι αναγραψαι δε τον γραμματεα της βουλης εις τα ψηφισματα τας [γ]ενομενας στεφανωσεις αναγραψαι δε και το ψηφισμα και τους στεφανους και τους εστεφανωκοτας εν τωι διαφραγματι της στοας της βορεου ποιησαμενου την αναγγ[ε]λιαν του εσομενου τοτε οικονομου ακολουθησαι δε τηι εκφοραι τηι θρασυβουλου τον τε γυμν[α]σιαρχον μετα των εφηβων και των νεων και τους στρατηγους και τους αλλους πολιτας παντας οπως αν και οι αλλοι ειδοτες την του δημου ευχαριστιαν ην εχει εις τους καλους και αγαθους των ανδρων πολλωι μαλλον προθυμοτεροι γινωνται εις τα τωι δημωι συνφεροντα.